Gʻaza. Gʻaza – shahar-qalʼa. Sirdaryo boʻyida joylashgan 7 shahar-qalʼadan biri. Aleksandr Sugʻdda Spitamen boshchiligida qoʻzgʻolon koʻtarilganidan xabar topgach, sarkardasi Kiropolga joʻnatib, oʻzi qarorgohiga yaqin joydagi shahar – Gʻazaga qoʻshin tortgan. Gʻazaning paxsadan ishlangan, uncha baland boʻlmagan mudofaa devori boʻlgan. Makedon qoʻshini Gʻazani bir hamla bilan olish niyatida devor atrofiga shotular oʻrnatgan. Biroq mudofaachilar ularni agʻdarib tashlagan. Piyodalar hujumga tashlangan chogʻda, kamonchilar va sopqonchilar devor tepasidagi shahar mudofaachilarini oʻqqa tutishgan. Ularga qarshi oʻq otuvchi moslamalardan ham foydalanishgan. Oʻqlar yomgʻiri ostida qolgan Gʻaza mudofaachilari devor tepasidan pastga tushishga majbur boʻlishgan. Shunda makedonlar devorga yana shotularni qoʻyib devor tepasiga chiqqanlar. Gʻazadagi barcha erkak aholi Aleksandrning buyrugʻiga koʻra qatl etilgan; ayollar, bolalar va boshqa jangchilarga oʻlja sifatida berilgan.